**MG modellekkel bővíti kínálatát a LeasePlan flottakezelő vállalat**

**Budapest, 2022. december 7. – A hazai flottapiac egyik legmeghatározóbb szereplője, a LeasePlan Hungária Zrt. is bizalmat szavazott az újonnan a hazai autópiacra érkezett MG márkának. A flottakezelő nagyvállalat bizalma jeléül négy darab MG márkájú gépkocsival bővítette autóparkját. Az ikonikus brit autómárka kínai háttérrel újjászületett modelljei nagyszerű ár-érték arányának, magas felszereltségének és a minőséget igazoló, 7 év vagy 150 ezer kilométer futásteljesítményig terjedő gyári garanciális feltételeinek köszönhetően keltették fel a flottakezelő érdeklődését. A választott 4 MG ZS modell a Duna Autó Zrt. MG márkakereskedésében került átadásra.**

Az MG idén szeptemberben egyszerre kezdte meg hivatalosan a hazai autóértékesítést az ország 22 pontján két modell 6 változatával, melyek a legnépszerűbb hazai szegmensekbe tartoznak. Az átlagosnál jobban felszerelt, B-SUV szegmensbe tartozó, [**MG ZS**](https://mgmotor.hu/mg-zs) modell kétféle takarékos, de dinamikus benzinmotorral, ill. manuális és automataváltós verzióban vásárolható meg. A C-SUV szegmens praktikus, tágas és biztonságos, fejlett plug-in hybrid hajtáslánccal szerelt [**MG** **EHS**](https://mgmotor.hu/mg-ehs) modellje pedig kétféle - Comfort és Luxury - felszereltségi szinttel kerül a kínálatba. Az eladási darabszámok jól igazolják, hogy az MG sikeresen debütált a magyar piacon, hiszen már a nyitó hétvégén közel 100 autót értékesítettek.

A LeasePlan vállalat a világ egyik vezető flottakezelő szolgáltatója, amely mintegy 1,9 millió autót üzemeltet 29 országban. Jelenlegi megrendelésükbe 2 manuális és 2 automata váltóval szerelt csúcsfelszereltségű Luxury MG ZS modell került – melyben a 360°-os kamerarendszer, a beépített műholdas navigáció, a 6 irányban elektromosan állítható, fűthető ülések, sőt a kéziváltós kivitelben a nyitható panorámatető is a felszereltség részét képezi. Az MG ZS kompakt SUV modellje kategóriájában kimagasló felszereltségi szintjeivel és helykínálatával, valamint kiváló minőségű anyaghasználatával praktikus, gazdaságos és kényelmes autózást biztosít a flottaügyfelek számára is.

„*A most átvett 4 MG ZS vállalatunk FlexiPlan flottájába kerül, melyet az utóbbi évek piaci nehézségeire reagálva hoztunk létre, ugyanis a LeasePlan FlexiPlan konstrukciója rugalmas megoldást nyúlt a vállalatok mobilitásának biztosítására. A rövid távú bérlet előnye, hogy a futamidő kötetlen, az ügyfelek 1 hónapot követően bármikor leadhatják az autót kötbérmentesen, a használat ideje alatt pedig élvezhetik az operatív lízing által biztosított szolgáltatáscsomag előnyeit. Célunk, hogy a flotta legsikeresebb járművei mellett, a legújabb márkákkal és legújabb modellekkel is bővítsük a gépjárműparkot, lehetőséget teremtve ezzel az ügyfeleknek arra, hogy ezeket a járműveket is kipróbálhassák, hosszú távú elköteleződés nélkül. Az MG esetén, már a hivatalos megjelenés előtt megszületett a döntés a vezetőségben, hogy a kínálatban a márka modelljei is helyet kell kapjanak, aminek megvalósításában a Duna Autó volt partnerünk. Bízunk benne, hogy a 4 db MG ZS járművünk minél több ügyfelünk igényét szolgálja majd ki, és minél több ügyfelünk számára biztosít élményautózást a hétköznapok folyamán.”* - nyilatkozta **Novák Nóra, a LeasePlan vállalat Mobility Team Leadere.**

*„Elismerés a márka számára, hogy a nagy flottakezelők is bővítik a portfólióikat a modelljeinkkel.  Biztosak vagyunk benne, hogy a megújult, vonzó dizájn és innovatív technológia a flottaügyfelek számára is szerethetővé teszi autóinkat. Az MG egyik legnagyobb erőssége a fogyasztók és a szakma által is elismert minőségen és rendkívüli ár-érték arányon túl, a stabil ellátási láncra épülő gyártás, amelyet nem befolyásol az autóipar más szereplőit sújtó alkatrészhiány. Az autópiac sajátos helyzete, illetve az MG kiugróan gyors, 3-4 hónapos szállítási ciklusa is hozzájárult ahhoz, hogy a novemberben forgalomba helyezett 125 modellünkkel máris bekerültünk a TOP 20 autómárka közé. Több évtizedes hazai múlttal rendelkező, nagy márkákat is sikerült megelőznünk, ami nem kis büszkeségre ad okot. Országos hálózatunkban már rendelkezünk azonnal elérhető készlettel. Készletünkre, elérhető árú kínálatunkra és hamarosan megjelenő új modelljeinkre támaszkodva minden adott ahhoz, hogy az MG hamarosan egy ismert és elismert szereplőjévé váljon a hazai autópiacnak.”* – mondta **Markó Zoltán, az MG Motor Hungary márkaigazgatója.**

**Háttér:**

**MG autómárka**

Az MG (Morris Garages) Nagy-Britannia egyik első autómárkája, amelyet 1924-ben William Morris alapított. Történelme során a márka több mint 40 sebességi világrekordot döntött meg, köztük a „Világ leggyorsabb versenyautója” címét is magáénak tudhatta. Az MG DNS-alapelemei a csúcstechnika, a kifinomult stílus és a közel 100 éves múlt. 2007-ben új, stabil alapokra építkezve teljesen megújult a márka: a SAIC Motor – Kína legnagyobb autóipari konszernje – vásárolta meg, és azóta is biztos hátteret nyújt az MG fejlesztései és terjeszkedése számára. Ma a hétből öt kontinensen képviselteti magát, 2021-ben pedig már összesen 470 000 db autót gyártott le 6 országban megtalálható gyáraiban. A Morris Garages márka mára nemcsak a brit-, hanem a globális autóipar történetében is megkerülhetetlen szereplő. A Kínán kívüli globális értékesítési volumen 2007 óta már meghaladta az egymillió MG járművet, ami a teljes MG-értékesítés mintegy felét teszi ki.

A márka az Egyesült Királyságon kívüli európai terjeszkedését 2019 végén kezdte meg a hollandiai székhelyű MG Motor Europe létrehozásával. Modelljeit jelenleg 26 európai országban forgalmazzák, több mint 686 MG márkakereskedésben. Az értékesítés növekedési üteme is figyelemreméltó: 2019-hez képest 2021-ben a chiphiány és a koronavírus-járvány ellenére is több mint három és félszeresérenövelte eladásait. Sikerét nem csak a folyamatosan növekvő európai eladások, hanem a számtalan szakmai elismerés is bizonyítja. 2022 őszétől - a márka kelet-közép európai expanziós stratégiája részeként – már Magyarországon is elérhetővé vált, a Duna Motors Disztribúció Kft. importőri tevékenységének köszönhetően. A hazai értékesítés 2022. szeptemberében indult az országos lefedettséget biztosító 22 tagú MG márkakereskedői hálózattal.

**LeasePlan**

A LeasePlan mintegy 1,9 millió autót üzemeltet 29 országban. Magyarországon a vállalat két jelentős és bővülő piacon tölt be vezető szerepet: a LeasePlan üzletág keretében a Car-as-a-Service megoldások globális vezetőjeként új autókat, mint szolgáltatást értékesít, használt autó üzletágával pedig a prémium minőségű, három-négyéves használt autók piacára koncentrál. A vállalat lízingtevékenysége a gépjárművek teljes életciklusára kiterjed a vásárlástól a finanszírozáson és üzemeltetésen át egészen a teljes körű szervizszolgáltatásig, amelyeket általában három-négyéves futamidejű szerződések keretében biztosít. A LeasePlan Használt autók a legmegbízhatóbb használt autók teljes Európát lefedő digitális piactere, melynek segítségével bárki könnyedén juthat a LeasePlan és partnerei flottáiból származó használt autókhoz.

A több mint 50 éves tapasztalattal rendelkező vállalat küldetése, hogy ügyfelei számára a legmagasabb szintű, jövőálló flottaszolgáltatásokat nyújtsa, és rugalmasan biztosítson számukra bármilyen autót, bármikor és bárhol. Ezáltal az ügyfelek a saját tevékenységük fejlesztésére koncentrálhatnak. A LeasePlan továbbá elkötelezett az iránt, hogy vezető szerepet töltsön be az elektromos közlekedésre való áttérésben, ezért vállalta, hogy 2030-ra teljes flottájában nullára csökkenti a károsanyag-kibocsátást.

Az 1994-ben alapított LeasePlan Hungária Zrt. a LeasePlan Corporation NV csoport tagja, és Magyarországon a flottaüzemeltetés egyik vezető szakértője. További információért keresse fel a vállalat weboldalait: leaseplan.com, autotartosberlet.hu

**Sajtókapcsolat:** **Ramona Matos-Beke,** +36 20 239 8210, ramona.beke@leaseplan.com